Document ID: 31975R1997

Komisjoni määrus (EMÜ) nr 1997/75,
31. juuli 1975,
millega muudetakse määrust (EMÜ) nr 1579/74 seoses tärklisetoodete impordimaksu eelneva kinnitamisega
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 13. juuni 1967. aasta määrust nr 120/67/EMÜ teraviljaturu ühise korralduse kohta, [1] viimati muudetud määrusega (EMÜ) nr 665/75, [2] eriti selle artikli 15 lõiget 3,
võttes arvesse nõukogu 25. juuli 1967. aasta määrust nr 359/67/EMÜ riisituru ühise korralduse kohta, [3] viimati muudetud määrusega (EMÜ) nr 668/75, [4] eriti selle artikli 13 lõiget 3,
võttes arvesse nõukogu 23. juuli 1968. aasta määrust nr 1052/68/EMÜ teravilja- ja riisitoodete impordi- ning ekspordisüsteemi kohta, [5] viimati muudetud määrusega (EMÜ) nr 980/75, [6] eriti selle artikli 2 lõiget 2 ja artiklit 5,
ning arvestades, et:
komisjoni 24. juuni 1974. aasta määruse (EMÜ) nr 1579/74 (teravilja- ja riisitoodete impordimaksu arvutamise ning nimetatud toodete ja teraviljast toodetud söödasegude impordimaksu eelneva kinnitamise korra kohta, [7] viimati muudetud määrusega (EMÜ) nr 3103/74 [8]) artikli 3 lõikes 1 sätestatakse, et tärklisetoodete impordimaksu eelneva kinnitamise korral kohandatakse seda ainult siis, kui nn "tarnehindade" tase muutub; nõukogu 22. juuli 1975. aasta määrus (EMÜ) nr 1955/75 teravilja- ja riisisektori tootmistoetuste kohta [9] ei sisalda enam nn "tarnehindade" mõistet; seetõttu tuleks sätestada kohandamine, millel on praegu kehtiva kohandamisega sama majanduslik mõju;
käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 1579/74 artikli 3 lõike 1 punktid a ja b asendatakse järgmisega:
"a) Eelmises lõigus osutatud juhul (välja arvatud määruse nr 120/67/EMÜ A lisas määratletud alamrubriiki 23.07 B kuuluvate toodete puhul) kohandatakse maksu vastavalt impordipäeval kehtiva maksu muutuvkomponendi arvutamisel kasutatud põhisaaduse või põhisaaduste künnishinnale, ilma et see piiraks määruse nr 120/67/EMÜ artikli 15 lõike 3 teise lõigu kohaldamist. Kõnealuseks kohandamiseks suurendatakse või vähendatakse eelnevalt kinnitatud maksu 100 kg põhisaaduse suhtes taotluse esitamise kuul kehtiva künnishinna ja impordikuul kehtiva künnishinna erinevuse võrra, korrutades kõnealust erinevust määruse (EMÜ) nr 1052/68 lisa 4. veerus märgitud koefitsiendiga.
b) Artiklis 2 osutatud toodete puhul kohandatakse eelnevalt kinnitatud maksu täiendavalt, kui määruse (EMÜ) nr 1955/75 artiklis 1 kindlaksmääratud tootmistoetused on muutunud litsentsitaotluse esitamise päeva ja impordipäeva vahel. Kõnealuseks kohandamiseks suurendatakse või vähendatakse eelnevalt kinnitatud maksusummat muudatusest tuleneva erinevuse võrra, korrutades kõnealust erinevust määruse (EMÜ) nr 1052/68 lisa 4. veerus kõnealuste toodete kohta märgitud koefitsiendiga."
Artikkel 2
Käesolev määrus jõustub 1. augustil 1975. aastal.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. juuli 1975

Labels: 17
15
6